दक्षिण कश्मीर में बिजबेहारा, बांदीपुरा, सोपियां और कुलगाम में सुरक्षा बलों और प्रदर्नकारियों के बीच हुई झड़प में दो युवकों की मौत हो गई है और 30 के करीब लोग घायल हुए हैं। मंगलवार को बांदीपुरा में मुस्तफा अहमद मीर (19) नाम के एक लड़के की झड़प में टीयर गैस शैल लगने से मौके पर ही मौत हो गई है। वहीं शोपियां में प्रदर्शन के दौरान पैलेट गन से घायल हुए शाहिद अहमद शाह की भी मौत हो गई है। इसमें तीन लोग घायल हुए थे।